اوزای‌لی‌لارین دونیادا وار اولدوغونا دایر ادعا‌لارا بیر یئنی‌سی داها علاوه اولوندو.
آمریکا اوزای و هاواچی‌لیق دایره‌سی (ناسا) ایله امکداش‌لیق ائدن "بیگلوو ایروسپیس" آدلی شیرکتین قوروجوسو روبرت بیگلوو، اوزای‌لی‌لارین آرامیزدا اولدوغونو سؤیله‌یه‌رک شوک بیر ادعا اورتایا آتدی.
سی‌بی‌سی نیوز تلویزیون کانالیندا یایینلانان "60 مینتس" آدلی پروقراما دانیشان بیگلوو، دونیا اوزرینده یوفولارین مؤوجودیتی‌نین اولدوغونو ایفاده ائده‌رک،
"اوزای‌لی‌لارین آرامیزدا اولدوغون‌دان کسین‌لیکله آرخایینام" دئدی و هر کسی چاشدیردی.
داها اؤنجه دونیا دیشیین‌داکی اویقارلیق‌لاری تاپماق اوچون میلیون‌لارجا د‌لار پول خرجلدیگینی سؤیله‌ین بیگلوون، خرجلدیگی پول میقدارینا دایر معلومات وئرممه‌سی دقت‌لری چکدی.
بیگلوو، اینسانلیغین اوزای‌داکی گله‌جک میسیونو حاقیندا سوروشولان سوال‌لار قارشی‌سیندا، "اوزای‌لی‌لاری تاپماق اوچون چوخ اوزاق‌لارا گئتمه‌یه احتیاج یوخ‌دور. اونلار تام اولا‌راق بورنوموزون دیبینده" دئیه‌رک دینله‌ین‌لری هیجانلاندیردی.
پروگرامی سونان لارا لوگان، بیگلووا توپلوم ایچینده اوزای‌لی‌لارا ایناندیغینی سؤیلمه‌سی‌نین ریسک‌لی اولوب اولمادیغینی سوروشدو.
"اینسان‌لارین سیزین دلی اولدوغونوزو دوشونمه‌سین‌دن قورخمورسونوز مو؟" سوا‌لی قارشی‌سیندا بیگلوو،
"وئجیمه دئییل. بون‌لارلا ماراق‌لانمیرام" دئدی.
هله اوزای‌لی‌لرین وارلیغینی قبول ائتمه‌ین ناسا ایله چالیشمیش بیر شیرکتین بئله ادعا‌لار ایره‌لی سورمه‌سی دقت چکدی.
